REGLAMENT DE LA COMISSIÓ DE COOPERACIÓ PER AL DESENVOLUPAMENT EN LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/366)
  + [Valencià](/va/acuerdo/366)






Selector de idioma

Leer

* [Español](/es/acuerdo/366)
* [Valencià](/va/acuerdo/366)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE LA COMISSIÓ DE COOPERACIÓ PER AL DESENVOLUPAMENT EN LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================

Secretaria General

Butlletí Oficial Universitat d'Alacant





REGLAMENT DE LA COMISSIÓ DE COOPERACIÓ PER AL DESENVOLUPAMENT EN LA UNIVERSITAT D'ALACANT

Data d'aprovació
:   26/07/2006

Data de publicació
:   28/07/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=366.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/366)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/366)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE LA COMISSIÓ DE COOPERACIÓ PER AL DESENVOLUPAMENT EN LA UNIVERSITAT D'ALACANT&url=https://www.boua.ua.es/va/acuerdo/366)

**Títol:** REGLAMENT DE LA COMISSIÓ DE COOPERACIÓ PER AL DESENVOLUPAMENT EN LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 26 de juliol de 2006

REGLAMENT DE LA COMISSIÓ DE COOPERACIÓ PER AL DESENVOLUPAMENT A LA UNIVERSITAT D'ALACANT  
  
Exposició de motius  
 La importància dels sistemes universitaris en els processos de desenvolupament socioeconòmic, lligada a l'avanç científic i tecnològic, ve àmpliament demostrada per l'experiència viscuda en les últimes cinc dècades i pel seu paper en el procés de globalització.  
 Aspectes essencials en aquests processos són tant la millora dels sistemes de ciència i tecnologia, d'una banda, les d'educació i formació d'una altra, i determinades qüestions igualment bàsiques per al desenvolupament humà com ara la salut, la cultura, el respecte al coneixement local, la difusió de les humanitats, l'ús sostingut dels recursos, la protecció del medi ambient i la igualtat de gènere.  
 La Cooperació Internacional ha de ser entesa com aquella modalitat de relació entre països que perseguixen un benefici mutu. La Cooperació al Desenvolupament és una part de la Cooperació Internacional que, amb semblant propòsit, s'establix entre països amb distint nivell de desenvolupament, amb uns fins concrets com són la consolidació democràtica, el desenvolupament econòmic i social sostenible, la lluita contra la pobresa i la protecció del medi ambient, entre altres; i tot això plantejat en termes de coresponsabilitat entre les parts.  
 Com arreplega l'Estatut de la Universitat d'Alacant, art.2.n), la cooperació universitària al desenvolupament s'entén com la cooperació de les universitats en processos de desenvolupament socioeconòmic. Aquesta cooperació o col·laboració es considera en el seu sentit més ampli:  
 a)     La cooperació bilateral o multilateral entre institucions universitàries, per a compartir experiències i recursos que es traslladen als processos de desenvolupament en què cada Universitat es trobe compromesa.  
 b)     La cooperació bilateral o multilateral entre universitats i altres agents públics i privats, per a induir, fomentar i recolzar estratègies de desenvolupament.  
 c)      El repartiment de les funcions i responsabilitats que ve associat a cada acció de cooperació. El principi de coresponsabilitat es considera essencial perquè puga parlar-se de verdadera cooperació, ja que sempre ha de quedar clar què realitza cada part i què aporta al projecte comú.  
    
 A fi d'assolir els objectius establits es fa necessari regular la composició i el funcionament d'una Comissió en el si de la Universitat d'Alacant, denominada “Comissió de Cooperació al Desenvolupament”, així com els procediments a través dels quals s'articula la mateixa.  
    
   
 Art 1. Naturalesa de la Comissió de Cooperació  
 1.1 La Comissió de Cooperació al Desenvolupament té com a objectiu el proposar i executar, si és el cas, la política general de Cooperació al Desenvolupament de la UA, vetlant per l'execució dels projectes finançats per la mateixa, en el marc de la present normativa.  
 1.2 Les tasques d'inspecció, control i seguiment dels projectes la competència de les quals recaiga en la de la Comissió de Cooperació, es realitzaran amb el suport administratiu de l'Oficina de Cooperació i Relacions Internacionals de la Universitat d'Alacant, sense detriment dels procediments comuns de control econòmic i pressupostari establits per la Universitat d'Alacant.  
    
 Art 2. Composició de la Comissió de Cooperació al Desenvolupament  
 La Comissió "de Cooperació al Desenvolupament", estarà composta per:  
 a)     El rector de la U.A, que actuarà com a president, podent delegar en el Vicerector encarregat de la Cooperació al Desenvolupament en la UA.  
 b)     El president del Consell Social o membre del Consell en qui delegue.  
 c)      Un funcionari de l'Oficina de Cooperació i Relacions Internacionals de la U.A que designe el Vicerector competent, i que actuarà com a secretari amb veu però sense vot.  
 d)     Un membre del Consell de Direcció de la U.A.  
 e)     El Gerent de la U.A., qui podrà delegar en un dels Vicegerents.  
 f)        El director de l'Oficina de Cooperació i Relacions Internacionals de la U.A.  
 g)     Un representant del col·lectiu P.A.S de la U.A. triat per la Junta del P.A.S.  
 h)      Un representant del col·lectiu P.D.I. de la U.A. triat per la Junta de P.D.I.  
 i)        Un representant del personal laboral de la U.A., triat pel Comitè d'Empresa.  
 j)        Un representant del Consell d'Alumnes de la U.A.  
   
 Art 3. Funcions de la Comissió de Cooperació al Desenvolupament  
 Són funcions de la Comissió de Cooperació al Desenvolupament, les següents:  
 a)     Elaborar el seu reglament intern de funcionament.  
 b)     Elaborar l'estratègica, metes i objectius de la política de Cooperació al Desenvolupament de la Universitat d'Alacant, per a la seua posterior aprovació pel Consell de Govern.  
 c)      Formalitzar, a proposta del rector, projectes de Cooperació al Desenvolupament que tinguen abast Institucional.  
 d)     Aprovar les convocatòries de la Universitat d'Alacant sobre Cooperació al Desenvolupament d'acord amb el que establix el marc d'actuació aprovat.  
 e)     Seleccionar els projectes que s'obtenen de les subvencions o ajudes de les convocatòries aprovades segons el que preveu l'apartat c).   
 f)        Realitzar el seguiment, avaluació i control dels programes a què se'ls va concedir subvencions.  
 g)     Desenvolupar, en el marc legislatiu vigent, quantes altres activitats puguen contribuir al compliment del programa de Cooperació al Desenvolupament.  
    
 Art 4. Convocatòries i sessions  
 1.      La convocatòria de les reunions correspon al president. Haurà de notificar-se als membres de la Comissió amb una antelació mínima de quaranta-huit hores i haurà de contindre l'orde del dia de la reunions.  
 2.      La Comissió es reunirà com a mínim dos vegades a l'any en sessió ordinària. Es convocaran reunions extraordinàries quan així ho determine el president o a petició d'un 10% dels seus membres.  
 3.      El quòrum per a la vàlida constitució de l'òrgan serà el de la majoria absoluta dels seus components.  
 4.      Si no existira quòrum, l'òrgan es constituirà en segona convocatòria, mitja hora després de l'assenyalada per a la primera. A aquest efecte, bastarà amb la presència del president i secretari o dels seus substituts i l'assistència de la tercera part dels seus membres.  
 5.      Els acords seran adoptats per majoria simple dels assistents .  
 6.      No podrà ser objecte d'acord cap assumpte que no figure en l'orde del dia llevat que estiguen presents tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.  
    
 Art 5. El president  
 Al president de la Comissió de Cooperació al Desenvolupament li correspondran les funcions següents:  
 a)     Ostentar la representació de l'òrgan.  
 b)     Acordar la convocatòria de les sessions i la fixació de l'orde del dia, tenint en compte, si és el cas, les peticions dels altres membres de la Comissió.  
 c)      Presidir les sessions, moderar el desenvolupament dels debats i suspendre'ls només per causa justificada.  
 d)     Visar les actes i certificacions dels acords de la Comissió.  
 e)     Qualsevol altra funció inherent a la seua condició de president.  
    
 Art 6. El secretari  
 Al secretari de la Comissió de Cooperació li corresponen les funcions següents:  
 a)       Efectuar la convocatòria de les sessions de l'òrgan per orde del president, així com les notificacions als membres del mateix.  
 b)       Preparar el despatx dels assumptes i redactar i autoritzar les Actes de les sessions.  
 c)        Expedir les certificacions de les consultes, dictàmens i acords aprovats.  
 d)       Alçar Acta de les sessions en què s'especificaran necessàriament els assistents, l'orde del dia de la reunió, les circumstàncies del lloc i temps en què s'ha celebrat, així com el contingut dels acords adoptats.  
 e)       Qualsevol altra funció inherent a la seua condició de secretari.  
 .  
 Art 7. Dels membres de la Comissió  
 Són drets dels membres de la Comissió:  
 a)     Rebre amb una antelació mínima de quaranta-huit hores la convocatòria contenint l'orde del dia de les reunions. La informació sobre els temes que figuren en l'orde del dia estarà a disposició dels membres en el mateix termini.  
 b)     Exercir el seu dret al vot i formular el seu vot particular, així com expressar el sentit del seu vot i els motius que ho justifiquen.  
 c)      Formular precs i preguntes.  
 d)     L'exercici de quantes altres funcions siguen inherents a càrrec seu.  
    
 Art 8. Vacants, malaltia i altres causes legals d'absència  
 1.      En casos d'absència o de malaltia i, en general, quan concórrega alguna causa justificada, els membres titulars de la Comissió seran substituïts pels que determine l'òrgan que els va nomenar de conformitat amb l'artº.2.  
 2.      La substitució temporal del secretari en supòsits de vacant, absència o malaltia es realitzaran d'acord amb el que dispose el president de la Comissió i, si no n'hi ha, per acord de la pròpia Comissió.  
    
 Art 9. Col·laboració amb altres organitzacions  
 Les actuacions realitzades en col·laboració amb altres organitzacions potenciaran, en tot cas, la possibilitat de cofinançament de les mateixes en els percentatges que s'estimen adequats. La Universitat d'Alacant formalitzarà aquestes actuacions per mitjà de la firma de convenis de col·laboració. Aquestes actuacions propiciaran la sinergia de mitjans i una major eficàcia i eficiència en la consecució dels objectius proposats.  
    
 Art 10. Formalització de les subvencions  
 La formalització de les subvencions, així com la resta de processos vinculats amb el finançament de projectes, s'efectuarà mitjançant Resolució del president de la Comissió de Cooperació i es publicarà en la pàgina Web de la Universitat d'Alacant.  
   
Art 11. Recursos  
 Els acords adoptats per la Comissió de Cooperació al Desenvolupament de la Universitat d'Alacant, seran susceptibles de recurs d'alçada davant del rector de la Universitat d'Alacant, en els termes establits en l'Estatut de la Universitat d'Alacant.





[Carretera Sant Vicent del Raspeig s/n  
03034 Sant Vicent del Raspeig - Alacant  
 Tel. 19 292 2552 - Fax 47 107 4721](https://www.google.es/maps/@96.534368,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12415&trk=tyah&trkInfo=tarId%0B4614863687757%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)